section_heading: Pozadina sage i scenarij
paragraph_text: Priča je završila s pet različitih radnji koje se odvijaju simultano i od kojih jedna vodi do druge - centralna je bila Palpatineova namjera da postane vrhovni kancelar što dovodi do napada Trgovačkog saveza na planet Naboo, slanja Jedi vitezova da riješe problem, usputnog susretanja Anakina i povratka Sith lordova. Poput originalne trilogije, Lucas je konstruirao Fantomsku prijetnju koja će ilustrirati teme kroz svoju naraciju. Dvoličnost je, stoga, učestalo prisutna - od kraljice Amidale koja se pretvara da je sluškinja, Palpatinea koji "igra" za obje strane u ratu i Obi-Wana koji, iako pomalo pobunjeničkog karaktera, svejedno u konačnici preuzima odgovornost koju mu daje Qui-Gon. Učestala tema je i ravnoteža s Anakinom koji je navodno izabrani koji će vratiti ravnotežu u Sili te utjecaja raznih likova na glavne protagoniste. Lucas je to objasnio: "Anakin je trebao imati majku, Obi-Wan morao je imati učitelja, Darth Sidious trebao je učenika", jer bez interakcije i dijaloga "ne bi bio drame".